**Teuku Mohammad Nasir bin Tan Sri Teuku Zakaria** atau dikenali sebagai **Nasir P. Ramlee** (23 November 1953 – 17 Disember 2008) ialah seorang komposer, pemuzik, pelakon dan penyanyi. Beliau juga ialah anak pelakon tekenal Malaysia, P. Ramlee. Ibu kandungnya ialah Junaidah Daeng Harris yang dikahwini P. Ramlee pada tahun 1950, tetapi berakhir dengan penceraian pada tahun 1954 selepas empat tahun sahaja. Adik-beradik beliau ialah Arfan (1954–1998).

Beliau pernah berkahwin sebanyak 3 kali bersama Mariati Abdul Rahman (bercerai), Rashidah Jaafar (bercerai), dan Suria (Surjangsih Abu Bakar). 

Hasil perkahwinan Nasir P. Ramlee dengan pelakon, Rashidah Jaafar, beliau mendapat seorang anak, Najua Nasir.

Kerjaya
-------

Nasir memulakan kerjayanya sebagai pemuzik di kelab malam sebelum menyertai EMI sebagai penggubah muzik. Selepas itu, beliau berkhidmat sebagai penyelaras muzik kombo Istana Budaya (IB) sejak April 2002.

Nasir pernah bergandingan bersama Ahmad Daud, Normadiah, Aziz Jaafar dan Aziz Sattar untuk album Panca Sitara.

Beliau pernah menghasilkan lagu untuk Herman Tino, Rosemaria Abdul Hamid dan Aman Shah. Antara lagu popularnya ialah Rindu Bayangan dendangan kumpulan Carefree.

Sepanjang berkhidmat di IB, Nasir banyak terbabit dalam persembahan anjuran kerajaan dan di peringkat antarabangsa.

Antara pementasan yang pernah diarahkannya di IB ialah Suzana 60 dan Bonnie M Live In Kuala Lumpur pada 2006.

Kehidupan peribadi
------------------

Nasir dilahirkan di Singapura pada 23 November 1953. Nasir mempunyai tujuh anak daripada dua perkahwinannya terdahulu. Bersama Surjangsih Abu Bakar (Suria), Nasir mempunyai dua anak, Zaidi, 17, dan Zakaria, 16, manakala bersama isteri pertamanya, Mariati Abd Rahman, 55, mereka mempunyai tiga anak, Gunina, 37, Gunawan, 35, dan Gurnarisasca, 31. Bersama isteri keduanya, Rashidah Jaafar (Gee), Nasir mempunyai dua anak, Natasya, 23, dan Najua, 22.

Kematian
--------

Nasir P. Ramlee meninggal dunia pada usia 55 tahun pada 17 Disember 2008 akibat komplikasi haba dan kencing manis dan dikebumikan di Tanah Perkuburan Islam Jalan Ampang, Kuala Lumpur bersebelahan dengan kubur Allahyarham bapa P. Ramlee dan dua langkah-ibu tiri beliau, Allahyarhamah Noorizan dan Saloma.

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 1968 | *Anak Bapak* | Jalil | Filem pertama |
| 1969 | *Kalau Berpaut Di Dahan Rapuh* |  |  |
| 1970 | *Pancha Indera Harimau Berantai* |  |  |
| 1985 | *Bujang Lapok Kembali Daa* | Nasir |  |
| 1993 | *Fantasi* | Encik. Rahman | Penampilan khas |
| 2007 | *Budak Lapok* | Zakaria (suara) | Filem terakhir |
|

### Televisyen

| Tahun | Tajuk | Peranan | Saluran TV | Catatan |
| --- | --- | --- | --- | --- |
| 1969 | *Selamat Tinggal Mawarku* |  | TV1 |  |
|

### Muzik

| Tahun | Tajuk |
| --- | --- |
| 1983 | *Manis-Manis Sayang* |
| 1985 | *Bujang Lapok Kembali Daa* |
| 1986 | *Pagar-Pagar Cinta* |
|

Lihat Juga
----------

* P. Ramlee
* Junaidah Daeng Harris

Rujukan
-------

1. ↑  P. Ramlee: erti yang sakti, A. H. Ahmad Sarji, Pelanduk Publications, Jan 1, 1999 - Actors - 400 pages
2. ↑  "Waris P Ramlee cari hak". Diarkibkan daripada yang asal pada 2015-04-02. Dicapai pada 2015-03-08.
3. ↑  "Legasi P Ramlee". Diarkibkan daripada yang asal pada 2015-04-02. Dicapai pada 2015-03-08.

Pautan luar
-----------

* Nasir P. Ramlee di Pangkalan Data Filem Internet (IMDb)
* Video pengkebumian Nasir P. Ramlee di YouTube
* Najua mirip P. Ramlee

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Amerika Syarikat

 |